

**ประกาศองค์การบริหารส่วนตำบลบึงปรือ**

**เรื่อง รับสมัครและคัดเลือกบุคคลที่ประสงค์เข้ารับการอบรมโครงการอาสาสมัครบริบาลท้องถิ่น**

**เพื่อดูแลผู้สูงอายุที่มีภาวะพึ่งพิง เพื่อเป็นอาสาสมัครบริบาลท้องถิ่น**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ระเบียบกระทรวงมหาดไทย ว่าด้วยอาสาสมัครบริบาลท้องถิ่นขององค์กรปกครองส่วนท้องถิ่นและการเบิกค่าใช้จ่าย พ.ศ. ๒๕๖๒ ซึ่งได้ประกาศในราชกิจจานุเบกษาแล้วมีผลบังคับใช้ตั้งแต่วันที่ ๘ มิถุนายน ๒๕๖๒ ประกอบกับหนังสือกระทรวงมหาดไทย ด่วนที่สุด ที่ มท ๐๘๑๙.๒/ว๖๒๙๐ ลงวันที่ ๑๘ ตุลาคม ๒๕๖๒ และหนังสือ ด่วนที่สุด ที่ มท ๐๐๒๓.๓/ว ๕๗๓๘ ลงวันที่ ๓๑ กรกฎาคม ๒๕๖๒ เพื่อให้เป็นไปตามการดำเนินงานโครงการอาสาสมัครบริบาลท้องถิ่นเพื่อดูแลผู้สูงอายุที่มีภาวะพึ่งพิง และเป็นการให้บริหารแก่ผู้สูงอายุที่มีภาวะพึ่งพิง ได้รับสิทธิการบริการด้านอนามัยพื้นฐาน การฟื้นฟูสมรรถภาพ แลกายภาพบำบัดตามประเภทและกิจกรรมบริการที่กระทรวงสาธารณสุขกำหนด ตลอดจนแนะนำการดูแลและช่วยเหลือผู้สูงอายุที่มีภาวะพึ่งพิงสามารถดำรงชีวิตอย่างมีปกติสุข โดยให้องค์กรปกครองส่วนท้องถิ่น (อปท.) เป็นผู้จัดหาบุคคลในพื้นที่เข้ามาช่วยสนับสนุนการปฏิบัติหน้าที่ในการดูแลผู้สูงอายุที่มีภาวะพึ่งพิง

องค์การบริหารส่วนตำบลบึงปรือ อำเภอเทพารักษ์ จังหวัดนครราชสีมา จึงมีความประสงค์จะรับสมัครบุคคลเพื่อทำการสรรหาบุคคลทำหน้าที่ **“อาสาสมัครบริบาลท้องถิ่น”**

1. **ตำแหน่งรับสมัคร**

ตำแหน่ง อาสาสมัครบริบาลท้องถิ่น จำนวน ๒ อัตรา

โดยมีหน้าที่ให้บริการแก่ผู้สูงอายุที่มีภาวะพึ่งพิง ด้านอนามัยพื้นฐาน การฟื้นฟูสมรรถภาพและกายภาพบำบัดตามประเภทและกิจกรรมบริการที่กระทรวงสาธารณสุขกำหนด ตลอดจนแนะนำการดูแลและช่วยเหลือสูงอายุที่ไม่ได้เป็นการรักษาพยาบาล โดยได้รับค่าตอบแทนเป็นไปตามเอกสารหมายเลข ๑ แนบท้ายประกาศ

1. **คุณสมบัติทั่วไปของผู้สมัคร**

๒.๑ มีอายุไม่ต่ำกว่า ๑๘ ปีบริบูรณ์

๒.๒ มีภูมิลำเนาในเขตองค์กรปกครองส่วนท้องถิ่นแห่งพื้นที่

๒.๓ ไม่เป็นข้าราชการหรือพนักงานส่วนท้องถิ่นซึ่งมีตำแหน่งหรือเงินเดือนประจำผู้ปฏิบัติงานในหน่วงงานของรัฐหรือรัฐวิสาหกิจ ผู้บริหารท้องถิ่น สมาชิกสภาท้องถิ่นลูกจ้างของส่วนราชการหน่วยงานของรัฐหรือรัฐวิสาหกิจหรือบุคคลซึ่งปฏิบัติหน้าที่ตามกฎหมายโดยได้รับค่าตอบแทนประจำ

**๓. ระยะเวลาการรับสมัครและสถานที่รับสมัคร**

ผู้ที่สนใจสมัครติดต่อ ณ กองสวัสดิการสังคม องค์การบริหารส่วนตำบลบึงปรือ อำเภอเทพารักษ์ จังหวัดนครราชสีมา ระหว่างวันที่ ๒๑ กรกฎาคม - ๔ สิงหาคม ๒๕๖๓ เวลา ๐๘.๓๐ - ๑๖.๓๐ น.(เฉพาะวันทำการ)

๔.เอกสาร......

-๒-

**๔. เอกสารหลักฐานการรับสมัคร**

ผู้สมัครสอบต้องยื่นใบสมัครด้วยตนเอง โดยกรอกรายละเอียดในใบสมัครให้ถูกต้องครบถ้วนพร้องทั้งนำเอกสารฉบับจริงและสำเนารับรองความถูกต้อง จำนวน ๑ ชุด มายื่นในวันรับสมัคร ดังนี้

๔.๑ สำเนาทะเบียนบ้าน จำนวน ๑ ฉบับ

๔.๒ สำเนาบัตรประจำตัวประชาชน จำนวน ๑ ฉบับ

๔.๓ รูปถ่าย ๑ นิ้ว จำนวน ๑ รูป

**๕. เงื่อนไขการรับสมัคร**

ผู้เข้ารับการคัดเลือกจะต้องรับผิดชอบในการตรวจสอบและรับรองตัวเองว่าเป็นผู้มีคุณสมบัติทั่วไป และคุณสมบัติเฉพาะตำแหน่งตรงตามประกาศรับสมัครจริง และจะต้องกรอกรายละเอียดต่างๆในใบสมัครพร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใดๆ อันมีผลทำให้ผู้สมัครไม่มีสิทธิสมัครตามสมัครตามประกาศรับสมัครดังกล่าว ให้ถือว่าการรับสมัครครั้งนี้เป็นโมฆะสำหรับผู้นั้น

**๖. การประกาศรายชื่อผู้มีสิทธิเข้ารับการสอบคัดเลือก**

องค์การบริหารส่วนตำบลบึงปรือ อำเภอเทพารักษ์ จังหวัดนครราชสีมา จะประกาศรายชื่อผู้มีสิทธิเข้ารับการสรรหา และเลือกเป็นอาสาสมัครบริบาลท้องถิ่น ในวันที่ ๖ สิงหาคม ๒๕๖๓ ณ บอร์ดประชาสัมพันธ์ องค์การบริหารส่วนตำบลบึงปรือ อำเภอเทพารักษ์ จังหวัดนครราชสีมา

**๗. หลักเกณฑ์การคัดเลือก**

ผู้สมัครต้องได้รับการประเมินสมรรถภาพด้วยวิธีการประเมินสมรรถนะดังต่อไปนี้

|  |  |  |
| --- | --- | --- |
| **สมรรถนะ** | **คะแนน** | **วิธีการประเมิน** |
| การประเมินบุคคลเพื่อพิจารณาความเหมาะสมกับตำแหน่งหน้าที่จากประวัติส่วนตัว ประวัติการศึกษา ประวัติการทำงาน จากการสังเกตบุคลิกและพฤติกรรมที่ปรากฏของผู้เข้าสอบโดยมีการสัมภาษณ์ ทั้งนี้อาจใช้วิธีการอื่นใดเพิ่มเติม หรือพิจารณาจากความเหมาะสมในด้านต่างๆ เช่น ความรู้ที่เป็นประโยชน์ ต่อการปฏิบัติงาน ท่วงทีวาจา อุปนิสัย อารมณ์ ทัศนคติ คุณธรรม จริยธรรม การปรับตัวเข้ากับผู้ร่วมงาน รวมทั้งสังคม สิ่งแวดล้อม ความริเริ่มสร้างสรรค์ ปฏิภาณไหวพริบและบุคลิกอย่างอื่นเป็นต้น และรวมถึงสมรรถนะหลัก สมรรถนะที่จำเป็นของตำแหน่ง | ๑๐๐ | การสัมภาษณ์ |
| **รวม** | **๑๐๐** |  |

**๘. กำหนดการสอบคัดเลือก**

จะดำเนินการคัดเลือก **ในวันที่ ๕ สิงหาคม ๒๕๖๓ เวลา ๑๓.๐๐ น.** ณ ห้องประชุมองค์การบริหารส่วนตำบลบึงปรือ อำเภอเทพารักษ์ จังหวัดนครราชสีมา

/๙.ประกาศ

-๓-

**๙. ประกาศผลการสอบคัดเลือก**

ประกาศผลการคัดเลือก **ในวันที่ ๖ สิงหาคม ๒๕๖๓ ภายในเวลา ๐๙.๐๐ น.** โดยเรียงลำดับผู้ที่ได้คะแนนสูงสุดลงตามลำดับ ณ บอร์ดประชาสัมพันธ์องค์การบริหารส่วนตำบลบึงปรือ อำเภอเทพารักษ์ จังหวัดนครราชสีมา

จึงประกาศมาให้ทราบโดยทั่วกัน

ประกาศ ณ วันที่ ๒๑ เดือน กรกฏาคม พ.ศ. ๒๕๖๓

ศุภโชค ภูมิโคกรักษ์

(นายศุภโชค ภูมิโคกรักษ์)

นายกองค์การบริหารส่วนตำบลบึงปรือ